Public procurement notice: Prior Information Notice Without Call For Competition
Published: 2019-05-03
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
CPV classification: 33124110 | 72316000: Data analysis services | 85148000

Technical requirements: Tietopyyntö: Akuutin leukemian somaattisten geenimuutosten analyysi ja bioinformatiikka syväoppimisen keinoin
HUS etsii akuutin leukemian somaattisten geenimuutosten analyysi- ja bioinformatiikkaratkaisuja koneoppimiseen perustuen tutkimusprojektiin. Tämä asiakirja ei ole hankintailmoitus tai tarjouspyyntö vaan markkinakartoitus ja tietopyyntö selvittämään mahdollisia ratkaisumalleja. Hankintayksikkö ei sitoudu tällä ilmoituksella suorittamaan hankintaa. Kartoitamme tällä tietopyynnöllä markkinoilla olevien ratkaisujen ja palvelumallien tarjoajia, palvelun laatua ja saatavuutta sekä kustannustasoa ja hinnoitteluperiaatteita. Saatuja vastauksia käytetään suunniteltaessa hankintaa.
- Ohjelmisto genominlaajuiseen somaattisten ja ituradan varianttien karakterisointiin akuutissa leukemiassa diagnostiikan apuna NGS-sekvensointidatan perusteella syväoppimista hyödyntäen
- Multimodaalisen omiikka-datan (WGS/WES, RNA-seq) integroiminen sekvenssitasolla ja hyödyntäminen syväoppimisen keinoin
- Mahdollisuus kertyvän aineiston automatisoituun uudelleenanalysointiin tarvittaessa sekä säännöllisin väliajoin
Pyydämme soveltuvia yrityksiä ilmoittamaan kiinnostuksensa 15.5.2019 mennessä. Toimintatapa kuvattu alla, kohdassa II.2.14) Lisätiedot.
Pyydämme yrityksiä lähettämään lyhyen kirjallisen esityksen sovelluksestaan ja sen tulevaisuuden kehitysnäkymistä 16.5.2019 mennessä. Vastaukset tietopyyntöön liitteineen tulee lähettää sähköpostilla osoitteeseen kimmo.porkka@hus.fi ja anja.kajanne@hus.fi.
Tietopyyntöön annetut vastaukset eivät ole julkisia. Pyydämme kuitenkin, että merkitsette vastauksen alkuun sanan LIIKESALAISUUS, mikäli annetut vastaukset sisältävät liikesalaisuuksia.
Päätökset hankkeen etenemistavasta ja mahdollisen tai mahdollisten kilpailutusten järjestämisestä ja sisällöstä tehdään kartoituksen jälkeen. Emme tässä vaiheessa tule käymään keskinäisiä neuvotteluja tai vuoropuhelua, emmekä tarjoa erillistä mahdollisuutta palvelun esittelylle. Tulemme tiedottamaan kaikkia tietopyyntöömme vastanneita, mikäli kahdenkeskinen esittely tullaan järjestämään.
Tietopyyntöön vastaajalla ei ole oikeutta vaatia korvausta vastauksen antamisesta. Tietopyyntöön vastanneille saatetaan myöhemmässä vaiheessa varata muun muassa mahdollisuus kommentoida tarjouspyyntöasiakirjojen luonnoksia.
Yhteystiedot: Kimmo Porkka, kimmo.porkka@hus.fi, puh. +358 504270192; Anja Kajanne, anja.kajanne@hus.fi, puh. +358 406692201.
Helsingin ja Uudenmaan sairaanhoitopiirin kuntayhtymä (HUS) on 24 kunnan muodostama kuntayhtymä. Sen tehtävänä on tuottaa jäsenkunnille ja niiden yli 1,6 miljoonalle asukkaalle erikoissairaanhoidon palveluita. HUSin sairaaloissa ja muissa toimipisteissä saa hoitoa vuosittain lähes puoli miljoonaa potilasta. HUSin osana toimiva yliopistosairaala HYKS vastaa lisäksi harvinaisten tai vaativaa hoitoa edellyttävien sairauksien hoidon tuottamisesta sairaanhoitopiiriä laajemman erityisvastuualueen ja joissakin sairauksissa koko maan potilaille. Helsingin seudun yliopistollisen keskussairaalan, Hyksin, muodostavat pääkaupunkiseudulla sijaitsevat HUSin sairaalat ja muut toimintayksiköt sekä Kellokosken sairaalassa sijaitsevat vaativan psykiatrian yksiköt ja Länsi-Uudenmaan sairaanhoitoalueen psykiatrian yksiköt. Diagnostisten tulosyksiköiden toiminta-alue kattaa koko HUSin, mukaan lukien lähes kaikki perusterveydenhuollon yksiköt, ja Kymenlaakson sairaanhoito- ja sosiaalipalvelujen kuntayhtymän (Carea) toiminta-alueen. HUS-konserniin kuuluu kuntayhtymän lisäksi erillisiä tytär- ja osakkuusyhteisöjä, kuten HUS-Kiinteistöt Oy, Uudenmaan Sairaalapesula Oy, Oy Apotti Ab ja HYKSin Kliiniset palvelut Oy. HUSin liikevaihto on noin 2,1 miljardia EUR (2017). HUS on noin 25 000 työntekijällään yksi Suomen suurimmista työnantajista. Lisää tietoa HUSista ja sen toiminnasta on verkkosivuilla osoitteessa www.hus.fi